Imtella' Lulju 17, 2021 Tifla ta' sitt snin dal-lejl inqatlet waqt sparatura f'Washington DC, fl-Istati Uniti. Mill-ewwel tagħrif jirriżulta li l-Pulizija semgħu tiri fix-xlokk tad-distrett ftit wara l-11.00pm. Meta marru fuq il-post għadd ta' nies ġrew lejhom u qalulhom li kien hemm persuni feruti. Hemmhekk sabu lit-tifla bi ġrieħi serji, kif ukoll ħames adulti oħra milquta, li iżda ma kinux f'qagħda serja. It-tifla ttieħdet l-isptar, iżda kienet iċċertifikata mejta ftit ħin wara. Il-mottiv għall-isparatura għadu mhux magħruf, u f'dan l-istadju ma jidhirx li saru xi arresti.